text:
20/2014. (III. 20.) EMMI rendelete a szociális nyári gyermekétkeztetés 2014. támogatásáról.
A Magyarország 2014. évi központi költségvetéséről szóló 2013. évi CCXXX. törvény 76.  § (2)  bekezdés e)  pontjában kapott
felhatalmazás alapján, az  egyes miniszterek, valamint a  Miniszterelnökséget vezető államtitkár feladat- és hatásköréről szóló
212/2010. (VII. 1.) Korm. rendelet 41.  § g)  pontjában meghatározott feladatkörömben eljárva – az  egyes miniszterek, valamint
a  Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 73.  § b)  pontjában
meghatározott feladatkörében eljáró nemzetgazdasági miniszter, továbbá az egyes miniszterek, valamint a Miniszterelnökséget
vezető államtitkár feladat- és hatásköréről szóló 212/2010. (VII. 1.) Korm. rendelet 37.  § p)  pontjában meghatározott
feladatkörében eljáró belügyminiszter egyetértésével – a következőket rendelem el:
1. § E rendelet alkalmazásában
a) hátrányos helyzetű település: a  társadalmi-gazdasági és infrastrukturális szempontból elmaradott, illetve
az  országos átlagot jelentősen meghaladó munkanélküliséggel sújtott települések jegyzékéről szóló
240/2006. (XI. 30.) Korm. rendelet (a továbbiakban: R.) 2014. január 1-jén hatályos melléklete szerinti olyan
település, amelyet az  R.  melléklete társadalmi-gazdasági és infrastrukturális szempontból elmaradottnak
vagy az országos átlagot legalább 1,75-szörösen meghaladó munkanélküliséggel sújtottnak minősít,
b) leghátrányosabb helyzetű település: az  R. 2014. január 1-jén hatályos melléklete szerinti olyan település,
amelyet az R. melléklete társadalmi-gazdasági és infrastrukturális szempontból elmaradottnak és az országos
átlagot legalább 1,75-szörösen meghaladó munkanélküliséggel sújtottnak minősít.
2. § (1) A  települési önkormányzat a  Magyarország 2014. évi központi költségvetéséről szóló 2013. évi CCXXX. törvény
3.  melléklet 9.  pontja szerinti költségvetési támogatást (a továbbiakban: támogatás) a  2014. június 16-ától
2014. augusztus 29-éig terjedő időszakban legalább 44, legfeljebb 54 munkanapon keresztül a  rendszeres
gyermekvédelmi kedvezményben részesülő kiskorú gyermekek (a továbbiakban: rászoruló gyermekek) részére
– a gyermekek védelméről és a gyámügyi igazgatásról szóló 1997. évi XXXI. törvény 151. § (1) bekezdés g) pontja
alapján ingyenesen vagy kedvezményesen – biztosított napi egyszeri melegétkeztetéshez (ebédhez) használhatja
fel, ha az ételt az alapanyag megvásárlására fordított támogatási összeg legalább harminc százalékának megfelelő
értékben
a) a személyi jövedelemadóról szóló 1995. évi CXVII. törvény 3. § 18. pontja szerinti mezőgazdasági őstermelő
által,
b) a kistermelői élelmiszer-termelés, -előállítás és -értékesítés feltételeiről szóló 52/2010. (IV. 30.) FVM rendelet
2. § 1. pontja szerinti kistermelő által,
c) a  mező- és erdőgazdasági földek forgalmáról szóló 2013. évi CXXII. törvény 5.  § 5.  pontja szerinti családi
gazdálkodó által,
d) a mező- és erdőgazdasági földek forgalmáról szóló 2013. évi CXXII. törvény 5. § 18. pontjában meghatározott
mező-, erdőgazdasági tevékenységet folytató, a kis- és középvállalkozásokról, fejlődésük támogatásáról szóló
2004. évi XXXIV. törvény 3. § (3) bekezdése szerinti mikrovállalkozás által,
e) szociális szövetkezet által, vagy
f ) közfoglalkoztatás keretében az adott településen
[az a)–f )  pontban meghatározottak a  továbbiakban együtt: termelő] megtermelt vagy előállított alapanyagokból
biztosítja, vagy önként vállalt önkormányzati feladatkörében termelteti.
(2) Az (1) bekezdés a)–e) pontja szerinti termelő gazdasága helyének a támogatást felhasználó települési önkormányzat
székhelye szerinti megyében (fővárosban), vagy azzal szomszédos megyében (Pest megye esetén a fővárosban is),
vagy a települési önkormányzat székhelyétől légvonalban számítva Magyarország területén 40 km távolságon belül
kell elhelyezkednie.
(3) A  támogatás összegének legfeljebb húsz százaléka felhasználható közvetlenül az  (1)  bekezdés szerint biztosított
melegétkeztetéssel kapcsolatban, az étel előállítási (beszerzési) költségén felül felmerülő költségek fedezésére.
3. § (1) Az igényelhető támogatás egy rászoruló gyermekre jutó napi összege legfeljebb 440 forint.
 (2) A támogatás formája vissza nem térítendő támogatás.
4. § (1) Az  étkeztetés biztosításának időszaka egyes rászoruló gyermekek tekintetében – a  rászoruló gyermek más
településen történő táborozása vagy más okból való akadályoztatása esetén – a  2.  § (1)  bekezdésében
meghatározott időszaknál rövidebb is lehet.
(2) Az  (1)  bekezdés szerinti esetben a  települési önkormányzat az  étkeztetésbe további, a  6.  § szerinti igénylésnél
figyelembe nem vett rászoruló gyermeket vonhat be.
(3) Ha a  települési önkormányzat az  étkeztetést a  3.  § (1)  bekezdésében meghatározottnál alacsonyabb összegből
biztosítja, a támogatás fennmaradó részéből az étkeztetésbe további, a 6. § szerinti igénylésnél figyelembe nem vett
rászoruló gyermeket vonhat be.
(4) Ha az étkeztetés időtartama alatt a gyermek nagykorúvá válik vagy rendszeres gyermekvédelmi kedvezményre való
jogosultsága megszűnik, a  települési önkormányzat tovább biztosítja az  étkeztetésben való részvételét, feltéve,
hogy az étkeztetésbe további rászoruló gyermeket nem tud bevonni.
5. § (1) A  települési önkormányzat a  területén lakóhellyel rendelkező rászoruló gyermekek után a  (2)–(4)  bekezdésben
foglaltak szerint igényelhet támogatást.
(2) A  leghátrányosabb helyzetű település települési önkormányzata az  általa a  2–4.  § szerint biztosított
melegétkeztetésben részesülő valamennyi rászoruló gyermek után saját forrás nélkül igényelheti a támogatást.
(3) A hátrányos helyzetű település települési önkormányzata
a) az  általa a  2–4.  § szerint biztosított melegétkeztetésben részesülő rászoruló gyermekek után a  rászoruló
gyermekek ötven százalékát meg nem haladó mértékben saját forrás nélkül igényelheti a támogatást,
b) az a) pont szerinti létszámon felül annyi rászoruló gyermek után igényelheti a  támogatást, ahány rászoruló
gyermeknek a  2–4.  § szerinti feltételek mellett saját forrásból történő melegétkeztetését a  támogatási
kérelmében vállalja.
(4) A (2) és (3) bekezdésbe nem tartozó település települési önkormányzata
a) az  általa a  2–4.  § szerint biztosított melegétkeztetésben részesülő rászoruló gyermekek után a  rászoruló
gyermekek huszonöt százalékát meg nem haladó mértékben saját forrás nélkül igényelheti a támogatást,
b) az a) pont szerinti létszámon felül annyi rászoruló gyermek után igényelheti a  támogatást, ahány rászoruló
gyermeknek a  2–4.  § szerinti feltételek mellett saját forrásból történő melegétkeztetését a  támogatási
kérelmében vállalja.
(5) Ha a  rászoruló gyermek nem a  lakóhelye szerinti települési önkormányzat által szervezett nyári
gyermekétkeztetésben vesz részt, a  lakóhely szerinti települési önkormányzat a  rászoruló gyermekre jutó
támogatást átadja a nyári gyermekétkeztetést biztosító települési önkormányzatnak.
6. § (1) A  település helye szerint illetékes szociális és gyámhivatal (a továbbiakban: szociális és gyámhivatal)
2014.  március  28-áig elektronikus levélben felhívja a  települési önkormányzat jegyzőjének és a  gyermekjóléti
szolgálatnak a figyelmét a nyári gyermekétkeztetéshez igényelhető támogatás lehetőségére.
(2) A  települési önkormányzat jegyzője – a  gyermekjóléti szolgálat közreműködésével – 2014. május 2-áig felméri
a nyári gyermekétkeztetés iránti igényeket.
(3) A  támogatási kérelmet az  1.  melléklet szerinti adatlap – a  kincstár által üzemeltetett elektronikus rendszeren
keresztül kitöltött és kinyomtatott – két eredeti példányának a kincstár – települési önkormányzat székhelye szerint
illetékes – területi szervéhez (a továbbiakban: igazgatóság) 2014. május 7-éig történő megküldésével lehet postai
úton benyújtani. A  benyújtási határidőt megtartottnak kell tekinteni, ha a  kérelmező a  kincstár által üzemeltetett
elektronikus rendszerben a kérelmet 2014. május 7-én éjfélig rögzítette, és azt legkésőbb 2014. május 8-án postára
adta. E határidő elmulasztása jogvesztő. A kizárólag postai úton benyújtott pályázat érvénytelen.
(4) A pályázathoz az 1. mellékletben meghatározott dokumentumokat két eredeti példányban kell csatolni.
 (5) A támogatási kérelem hiánypótlására az igazgatóság legfeljebb háromnapos határidőt biztosít.
 (6) A  felülvizsgált és megfelelő támogatási kérelmek egy példányát az  igazgatóság postai úton 2014. május 26-áig
továbbítja a  gyermekek és az  ifjúság védelméért felelős miniszternek (a továbbiakban: miniszter). A  kincstár
az  igazgatóságok által megyénként összesített, 1.  melléklet szerinti adatlapokból előállított országos adatokat
2014. május 27-éig elektronikus úton átadja a  miniszternek. Az  igazgatóság a  megyére (fővárosra) vonatkozó
településsoros igénylések összesített adatait 2014. május 26-áig elektronikus úton megküldi a  szociális és
gyámhivatalnak.
7. § (1) A települési önkormányzatot megillető támogatás összegéről a miniszter 2014. június 4-éig dönt.
 (2) Az  e  rendeletben meghatározott feltételek teljesítése nem jelent jogosultságot a  települési önkormányzat által
a  támogatási kérelmében megjelölt támogatási igény teljes összegének igénybevételére. A  támogatás pontos
összegét a  miniszter a  beérkező igények, a  rendelkezésre álló forrás, valamint a  (3) és (4)  bekezdésben foglalt
szempontok figyelembevételével határozza meg.
(3) Az  e  rendeletben meghatározott feltételeket teljesítő települési önkormányzat részére a  miniszter legalább
a  települési önkormányzat által a  támogatási kérelmében megjelölt támogatási összeg huszonhét százalékának
megfelelő összegű támogatást állapít meg.
(4) A  (3)  bekezdésben meghatározott összegű támogatásnál magasabb összegű támogatásban részesülhet
– figyelemmel arra is, hogy leghátrányosabb helyzetű vagy hátrányos helyzetű település települési önkormányzata –
az a települési önkormányzat, amely a következő feltételek legalább egyikét teljesíti:
a) támogatási kérelmében vállalja, hogy az  étkeztetéshez kapcsolódóan szabadidős programot biztosít
a gyermekek számára, amelynek megvalósulását az elszámolásnál a gyermekjóléti szolgálat igazolja,
b) támogatási kérelmében a  számára az  e  rendeletben meghatározott keretek között nagyobb arányú saját
forrás biztosítását vállalja.
 (5) Ha a  települési önkormányzat az  általa igényeltnél kisebb összegű támogatásban részesül, az  étkeztetésben részt
vevő gyermekek számát az  igényelt támogatási összeg csökkentésének mértékével megegyezően arányosan
csökkentheti.
8. § (1) A miniszter a döntéséről fővárosi, megyei szintű összesítést készít, amelyet 2014. június 5-éig elektronikus levélben
megküld a  szociális és gyámhivatalnak, elektronikus úton átad a  kincstárnak, valamint utalványozás céljából
elektronikus úton és papír alapon a helyi önkormányzatokért felelős miniszternek. Az összesítés tartalmazza
a) a támogatásban részesülő települési önkormányzatok nevét és KSH azonosító kódját,
b) azoknak a  nyári gyermekétkeztetésben részesülő rászoruló gyermekeknek a  tervezett számát, akik után
az egyes települési önkormányzatoknak támogatást állapítottak meg,
c) a b) pont szerinti gyermekszám és az étkezési napok száma alapján számított adagszámot, és
d) a c) pont szerinti adagszám alapján az egyes települési önkormányzatoknak megítélt támogatás összegét.
(2) Az  (1)  bekezdés szerinti összesítést 2014. június 5-éig a  miniszter által vezetett minisztérium honlapján közzé kell
tenni.
(3) A  miniszter a  döntésről – a  szociális és gyámhivatalok útján – 2014. június 6-áig értesíti a  támogatási kérelmet
benyújtó települési önkormányzatokat.
(4) A  támogatást a  helyi önkormányzatokért felelős miniszter 2014. június 11-éig történő utalványozása alapján
a kincstár folyósítja a települési önkormányzatok részére.
9. § (1) A  települési önkormányzat a  kincstár által üzemeltetett elektronikus rendszerben rögzített, onnan kinyomtatott
2.  melléklet szerinti adatlapon – a  (2)  bekezdés szerinti dokumentációt csatolva – 2014. szeptember 24-éig
előzetesen beszámol a  támogatás és az  esetleges saját forrás felhasználásáról, valamint – ha a  támogatás nem
került teljes egészében felhasználásra – ennek alapján az  államháztartásról szóló törvény végrehajtásáról
szóló 368/2011.  (XII. 31.) Korm. rendelet 102.  §-a szerint a  támogatás módosítására irányuló kérelmet nyújt be
az  igazgatóságnak, és egyidejűleg visszautalja a  fel nem használt összeget. A  benyújtási határidőt megtartottnak
kell tekinteni, ha a  települési önkormányzat az  elektronikus rendszerben az  előzetes beszámolót és a  kérelmet
2014. szeptember 24-én éjfélig rögzítette, és azt legkésőbb 2014. szeptember 25-én postára adta.
(2) Az előzetes beszámoló részét képezi
a) a  települési önkormányzat intézménye által közvetlenül előállított meleg étel esetén a  támogatás
felhasználását igazoló, a  települési önkormányzat nevére kiállított számla, felvásárlási jegy, és – nem
közvetlenül a termelőtől történő beszerzés esetén – az a szállítótól származó nyilatkozat, amely igazolja, hogy
az étel előállításához megvásárolt alapanyag a 2. § (1) és (2) bekezdésében foglalt feltételeknek megfelel,
b) a támogatás felhasználásával vásárolt meleg készétel esetén a támogatás felhasználását igazoló, a települési
önkormányzat nevére kiállított számla, és az a szállítótól származó nyilatkozat, amely igazolja, hogy a vásárolt
meleg készétel a 2. § (1) és (2) bekezdésében foglalt feltételeknek megfelel,
c) abban az  esetben, ha a  települési önkormányzat az  étkeztetést nem közvetlenül maga biztosítja,
az  étkeztetési feladat átvállalását igazoló dokumentum, valamint a  támogatás felhasználását igazoló,
a  települési önkormányzat nevére kiállított számla, és az  a  szállítótól származó nyilatkozat, amely igazolja,
hogy az  étel előállításához megvásárolt alapanyag a  2.  § (1) és (2)  bekezdésében foglalt feltételeknek
megfelel,
d) a  települési önkormányzat nyilatkozata az  étel előállításához szükséges, általa termeltetett alapanyag
előállítási költségeiről, ha a települési önkormányzat a 2. § (1) bekezdése szerinti feltételt e módon teljesíti,
e) az  étkeztetésben való részvételt vagy az  étel átvételét igazoló, a  3.  mellékletben foglaltak szerinti
igénybevételi napló, és
f ) a  költségek igazolása, ha a  2.  § (3)  bekezdése alapján a  települési önkormányzat a  támogatást részben
az étkeztetés kapcsán közvetlenül felmerülő költségek fedezésére használja fel.
(3) A 2. § (3) bekezdése szerinti támogatási összeg terhére nem számolható el a 7. § (4) bekezdés a) pontjában foglalt
szabadidős program szervezésével kapcsolatban felmerült költség.
(4) Az  5.  § (5)  bekezdése szerinti esetben az  (1)  bekezdés szerinti előzetes beszámolót és kérelmet az  a  települési
önkormányzat nyújtja be az igazgatóság felé, amelynek a támogatást folyósították. A támogatást átvevő települési
önkormányzat 2014. szeptember 8-áig a  támogatás felhasználásával kapcsolatos valamennyi dokumentumot
– beleértve a (2) bekezdés szerinti dokumentumokat is – eljuttatja a támogatást átadó települési önkormányzatnak.
(5) A  kincstár a  2.  melléklet szerinti adatlapok fővárosi, megyei szintű összesítéséről, és a  visszafizetés teljesítéséről
szóló, az  (1)  bekezdés szerinti kérelmekhez csatolt pénzügyi szolgáltatói igazolások alapján a  települési
önkormányzatok által ténylegesen visszafizetett támogatási összegről (a továbbiakban: visszafizetett támogatási
összeg) 2014. október 22-éig – elektronikus úton – értesíti a minisztert.
(6) A  miniszter az  (5)  bekezdés szerinti, országosan összesített adatokat tájékoztatásul megküldi a  szociális és
gyámhivatalnak.
10. § (1) A  feladatra megállapított keretösszeg maradványát és a  visszafizetett támogatási összeget azoknak a  települési
önkormányzatoknak a  támogatására kell fordítani, amelyek az  5.  § (3)  bekezdés b)  pontja, az  5.  § (4)  bekezdés
b)  pontja, illetve a  7.  § (4)  bekezdés b)  pontja alapján saját forrás biztosításával szervezték meg a  nyári
gyermekétkeztetést.
(2) Az (1) bekezdés szerinti összegből a települési önkormányzatnak az általa biztosított saját forráshoz vagy annak egy
részéhez adható utólagosan támogatás.
(3) Nem támogatható az  (1)  bekezdés szerinti összegből az  a  települési önkormányzat, amely az  igazgatóság által
elrendelt visszafizetési kötelezettségének határidőben nem vagy csak részben tett eleget.
(4) Az  (1)  bekezdés szerinti összegnek a  települési önkormányzatok közötti felosztásáról a  miniszter a  településen
2014. évben nyári gyermekétkeztetésben részesülő gyermekek száma alapján 2014. november 4-éig dönt. A döntés
során előnyben kell részesíteni a leghátrányosabb vagy hátrányos helyzetű települések települési önkormányzatait.
Az országosan keletkező előirányzat-maradványt úgy kell felosztani, hogy az egyes települési önkormányzatoknak
járó támogatás összege elérje a tízezer forintot.
(5) A  miniszter a  (4)  bekezdés szerinti döntéséről 2014. november 5-éig értesíti a  helyi önkormányzatokért felelős
minisztert, továbbá – a szociális és gyámhivatalok útján – a támogatott települési önkormányzatokat.
(6) A (4) bekezdés szerint megállapított támogatást a helyi önkormányzatokért felelős miniszter 2014. november 7-éig
történő utalványozása alapján a kincstár folyósítja a települési önkormányzatok részére.
11. § A települési önkormányzat a  támogatás felhasználásáról – ideértve a  10.  § (4)  bekezdés szerint megállapított
támogatást is – 2014. december 31-ei fordulónappal, az éves költségvetési beszámolójában számol el.
12. § A támogatás felhasználását – beleértve a  7.  § (4)  bekezdése szerint vállalt feltételek megvalósítását – a  miniszter,
a szociális és gyámhivatal, valamint a jogszabályban erre feljogosított szervek ellenőrizhetik.
13. § Ez a rendelet a kihirdetését követő harmadik napon lép hatályba, és 2015. december 31-én hatályát veszti.
Balog Zoltán s. k.,
 emberi erőforrások minisztere


type: legislation

jurisdiction: Hungary

text:
18/2015. (VIII. 31.) IM utasítása miniszteri biztos kinevezéséről.
A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi XLIII. törvény
38. § (1) bekezdésében kapott felhatalmazás alapján a következő utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdése alapján a büntető eljárásjog reformjával, az új szabályozási
rendszer kialakításával, továbbá a  kapcsolódó jogszabályok előkészítésével összefüggő feladatok irányítására és
összehangolására 2015. szeptember 1. napjától dr. Miskolczi Barnát miniszteri biztossá nevezem ki.
2. § A  miniszteri biztos az  1.  §-ban meghatározott feladatai ellátása körében irányítja az  Igazságügyi Minisztériumban
a büntetőeljárási törvény kodifikációjával összefüggő feladatok ellátását.
3. § (1) A miniszteri biztos tevékenységét az igazságügyi miniszter a közigazgatási államtitkár útján irányítja.
 (2) A  miniszteri biztos a  Ksztv. 38.  § (6)  bekezdése szerinti juttatásokra jogosult, azonban a  Ksztv.  38.  §  (9)  bekezdés
a) pontjára figyelemmel feladata ellátásával összefüggésben helyettes államtitkári illetményben nem részesül.
(3) A Ksztv. 38. § (9) bekezdés b) pontja alapján a miniszteri biztos tevékenységét a Miniszteri Kabinet keretében működő
titkárság nem segíti.
4. § (1) Ez az utasítás a közzétételét követő napon lép hatályba.
 (2) Hatályát veszti a miniszteri biztos kinevezéséről szóló 4/2015. (III. 4.) IM utasítás.
Dr. Trócsányi László s. k.,
 igazságügyi miniszter


text:
1124/2015. (III. 6.) Korm. határozata a „Törzshálózati elemek összekötése a közlekedési ágazatban: a Rajna–Duna folyosó Komárom–Révkomárom (Komárno) határon átívelő hídja (Belvízi hajózási projekt)” című projektjavaslatnak az Európai Hálózatfinanszírozási Eszköz 2014. pályázati kiírására történő benyújtásáról.
A Kormány
 1. egyetért a  „Törzshálózati elemek összekötése a  közlekedési ágazatban: a  Rajna–Duna folyosó Komárom–
Révkomárom (Komárno) határon átívelő hídja (Belvízi hajózási projekt)” című projektjavaslattal (a továbbiakban:
projektjavaslat) az 1. melléklet szerint,
2. felhívja a  nemzeti fejlesztési minisztert, hogy gondoskodjon a  projektjavaslatnak az  Európai Hálózatfinanszírozási
Eszköz 2014. évi pályázati kiírására történő benyújtásáról,
Felelős: nemzeti fejlesztési miniszter
Határidő: azonnal 3. felhívja a  nemzeti fejlesztési minisztert, hogy készítsen előterjesztést a  Nemzeti Fejlesztési Kormánybizottság
részére a  szükségessé vált feladatokról, illetve a  projektjavaslat teljes körű megvalósításához szükséges források
biztosításáról, ha az  Európai Bizottság a  projektjavaslatot csökkentett műszaki tartalommal, illetve csökkentett
támogatási összeggel támogatja,
Felelős: nemzeti fejlesztési miniszter
Határidő: az Európai Bizottság döntését követően azonnal
4. felhívja a nemzeti fejlesztési minisztert, hogy a projektjavaslat ingatlanvásárlással összefüggő, uniós forrásra el nem
számolható, hazai költségvetést terhelő költségei finanszírozásának biztosításához szükséges intézkedéseket tegye
meg.
Felelős: nemzeti fejlesztési miniszter
Határidő: folyamatos Orbán Viktor s. k.,
 miniszterelnök


text:
438/2009. (XI. 20.) OVB határozata.  Az Országos Választási Bizottság – 2009. november 16-án megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva a dr. F. J. és a dr. G. K. magánszemélyek által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2009. október 21-én aláírásgyűjtő ív mintapéldányát nyújtotta be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továb biak ban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e azzal, hogy az Országgyűlés törvényt alkosson arról, hogy az Országos Választási Bizottság állásfoglalásait,
határozatait és a testületi ülésen született egyéb döntéseit, valamint az elnökére átruházott hatáskörben hozott
határozatokat a Határozatok Tára hivatalos lapban kell nyilvánosságra hozni?”
Az Országos Választási Bizottság megállapítja, hogy a népszavazásra feltenni kívánt kérdés nem felel meg az Nsztv.
13. § (1) bekezdésében foglalt egyértelműségi követelménynek, amely az Alkotmánybíróság több határozatában
kifejtett álláspontja szerint a népszavazáshoz való jog garanciája. A népszavazásra bocsátott kérdésnek mind
a választópolgár, mind a jogalkotó számára egyértelműnek kell lennie. A népszavazásra feltenni kívánt kérdés azért
nem felel meg az egyértelműség követelményének, mivel a mondatból nem állapítható meg teljes pontossággal,
mely határozatok közzétételét kellene törvény ben előírni. A kérdésnek a „valamint az elnökére átruházott hatáskörben
hozott határozatokat” szövegrészét kétféleképpen is lehet érteni. Az egyik értelmezés szerint a testületnek
az átruházásról szóló határozatait kellene közzétenni (ezt támasztja alá a második tagmondatra is kiterjesztett birtokos
szerkezet), a másik értelmezés szerint az elnök által átruházott hatáskörben hozott döntéseket kellene közzétenni. Ez
a nyelvtanilag pontatlan megfogalmazás megzavarhatja a választópolgárokat és nem egyértelmű a törvényhozó
számára sem.
Az Országos Választási Bizottság az Nsztv. 10. § c) pontja értelmében, mivel a kérdés megfogalmazása nem felel meg
a törvény ben foglalt követelményeknek az aláírásgyűjtő ív hitelesítését megtagadja.
II. A határozat az Nsztv. 2. §-án, 10. §-ának c) pontján és a 13. § (1) bekezdésén, a jogorvoslatról szóló tájékoztatás a Ve.
130. §-ának (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
250/2011. (HK 11.) MH ÖHP intézkedése a STANAG 7179 CFR 1. kiadás végrehajtásáról.
A honvédelemről és a Magyar Honvédségről szóló
2004. évi CV. törvény 1l0. § (2) bekezdésében kapott felhatalmazás alapján, figyelemmel az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló
102/2008. (HK 19.) HM utasításban foglaltakra, a STANAG 7179 (1. kiadás) végrehajtására az alábbi
intézkedést adom ki: 1. Az intézkedés hatálya kiterjed a Magyar Honvédség
Összhaderőnemi Parancsnokság és az alárendeltségébe
tartozó katonai szervezetek személyi állományára.
2. Jelen intézkedésemmel eredetiben angol nyelven bevezetem a Honvéd Vezérkar főnök helyettesének 7/2010.
(X. 15.) HM HVKFH közleményében fenntartás nélkül elfogadott és hatályba léptetett STANAG 7179 CFR
(EDITION 1) – PLANNING GUIDELINES FOR FIRE
AND EMERGENCY SERVICES RESPONSE TO
MAJOR FIRE AND EMERGENCY INCIDENTS címen
kiadott NATO egységesítési egyezményt.
3. Az egyezmény irányelveket határoz meg a súlyos tűz
és káresemények felszámolását végző tűzoltó, mentő és
egyéb szolgálatok számára a kialakítandó vezetési szervezet felépítésére és működtetésére vonatkozóan. Az egyezmény alkalmazása elősegíti a beavatkozást végző szervezetek összehangolt tevékenységét, illetve azok előzetes
megtervezését. Az irányelvek előírásait az érintettek vegyék figyelembe a veszélyhelyzeti tervezésre vonatkozó
előírások kialakításakor, illetve a veszélyhelyzeti tervek
elkészítésekor.
4. Ez az intézkedés a közzététel napján lép hatályba és
visszavonásig hatályos.
Kovács József vezérőrnagy s. k.,
MH összhaderőnemi parancsnok